Sabit Hadžić

Sabit Hadžić (7. elokuuta 1957 Sarajevo, Bosnia ja Hertsegovinan ST, Jugoslavia – 3. maaliskuuta 2018 Antalya, Turkki) oli bosniahertsegovinalainen koripallovalmentaja ja kilpaurallaan Jugoslaviaa edustanut koripalloilija.

Pelaajana Hadžić kuului Jugoslavian maajoukkueeseen, joka voitti olympiapronssia Los Angelesissa 1984.Olympics at Sports-Reference.com Hän voitti seurajoukkueessaan Bosnassa Jugoslavian mestaruuksia ja cup-mestaruuksia sekä FIBA Euroliigan mestaruuden vuonna 1979. Valmentajana Hadžić toimi useassa maassa ja Bosnia ja Hertsegovinan miesten maajoukkueessa, joka osallistui hänen alaisuudessaan vuosien 1997, 1999, 2001 ja 2011 EM-kilpailuihin. Hadžić sai 60-vuotiaana helmikuussa 2018 vakavan infarktin ja kuoli Antalyassa 3. maaliskuuta 2018.https://www.oslobodjenje.ba/vijesti/sport/kosarka/umro-sabit-hadzic

 Lähteet 
 Sabit Hadžić Bio, Stats, and Results Olympics at Sports-Reference.com 

 Viitteet 

 Aiheesta muualla 
 Profiili FIBA Archive 

Luokka:Jugoslavialaiset koripalloilijat
Luokka:Jugoslavialaiset olympiamitalistit
Luokka:Bosniahertsegovinalaiset koripallovalmentajat
Luokka:Vuonna 1957 syntyneet
Luokka:Vuonna 2018 kuolleet